I en nødsituasjon skal man ikke pumpebremse om bilen er utstyrt med ABS, man bare presser pedalen hardt inn og lar ABS systemet kontrollere bremsingen mens man styrer med rattet. ABS-teknologien ble først utviklet for bruk på fly i 1929 av franskmannen Gabriel Voisin. Jensen FF ble den første bilen utstyrt med mekanisk ABS, i 1966. Første elektroniske system kom i 1971 da Chrysler, sammen med Bendix Corporation, leverte et system de kalte "Sure Brake" på modellen Imperial. Første elektroniske system på en motorsykkel kom med modellen K100 fra BMW i 1988.